section_heading: Povijest propagande
paragraph_text: Iz same definicije propagande kao sustavnoga pokušaja oblikovanja percepcije i spoznaje očito je da značajnije propagande prije uspona masovnih medija (radija i televizije) nije bilo, niti je ona bila potrebna, s obzirom na to da se pojava radija i televizije poklapa sa širenjem demokratskih normi, tj. prava glasa. Dakle, kad su široke mase dobile pravo glasa, i kad postoji mogućnost jednostavnog komuniciranja s biračima pojavljuje se propaganda.